|  |
| --- |
| **Fundamenta - Amadeus ALKOTÓI ÖSZTÖNDÍJ PÁLYÁZAT Pécs 2017**  **Beadási határidő: 2017. május 3. szerda éjfél** |
| A Fundamenta-Lakáskassza Zrt., az AMADEUS Művészeti Alapítvány és a Pécsi Tudományegyetem Művészeti Kara (PTEMK) közös szervezésében meghirdetésre kerül  1 szobrász és 1 festő **ALKOTÓI ÖSZTÖNDÍJ** és 5 darab **KISALKOTÓI EGYSZERI ÖSZTÖNDÍJ** |
| **Általános pályázati feltételek:**   1. Az Alkotói ösztöndíjra kizárólag II.-III.-IV. éves PTEMK festő és szobrász hallgató pályázhat 2 db pályamunkával. A Kisalkotói egyszeri ösztöndíjra az V. éves végzős hallgatók is nyújthatnak be pályázatot 1 db pályamunkával. 2. Az Alkotói ösztöndíj összege 75.000,- Forint/hó/ösztöndíj egy tanéven keresztül.  A Kisalkotói egyszeri Ösztöndíj összege 125.000,- Ft/ösztöndíj. 3. Bármely ösztöndíjra érvényesen pályázni kizárólag úgy lehet, ha a pályázó    * elektronikusan benyújtja pályázatát;    * elfogadja a pályázati feltételeket;    * feltölti a pályamunká(k)ról készült fotó(ka)t valamint portfólióját;    * a pályázati kiállításra határidőben leadja pályamunkáját és papír alapú portfólióját is (a Kisalkotói ösztöndíjra pályázóknál portfóliót nem kell beadni!);    * vállalja (amennyiben nem V. éves hallgató), hogy a pályázatra beadott pályamunkájával automatikusan részt vesz a Kisalkotói egyszeri ösztöndíj pályázaton is az ott meghatározott feltételekkel;    * tudomásul veszi, hogy az Alkotói ösztöndíj elnyerése esetén az Alapítvány választása szerinti 1 db pályamunkája (több beadott pályamunka esetén) ingyenesen az Alapítvány tulajdonába kerül.   A pályamunkákat és a papír alapú portfóliót a PTEMK festő tanszéken György Hajnalnál **legkésőbb 2017. május 5. 16h**-ig lehet leadni. Az Alkotói ösztöndíj pályázatokat az alábbi összetételű **zsűri** bírálja el:   * feltöltés alatt   **Kisalkotói Egyszeri Ösztöndíj:**  A Fundamenta és az Alapítvány, gyűjteményük bővítése céljából a pályázati kiállításra beadott pályamunkákból kiválasztott összesen 5 műalkotást illetve alkotóját díjazza 125.000,- forint/műtárgy egyszeri, fix összegű ösztöndíjjal. A pályamunkák későbbi cseréje, illetve a főszponzorral való későbbi alkudozás semmilyen formában nem megengedett.  **A pályázatok nyilvános eredményhirdetése:**  A pályamunkákból rendezett kiállítás megnyitója, és a pályázatok eredményhirdetése, díjátadás és az azt követő fogadás **2017. május 12-én (péntek) 17:30 órakor** kerül sor. Ennek keretén belül kerül sor a Fundamenta - Amadeus Plakátpályázat Pécs 2017 pályázat nyertesének díjátadására is.  **A pályázati kiállítás megtekinthető:**  **2017. május 12. és június 2. között a Nádor Galériában (Pécs, Széchenyi tér)**  **Nyitva hétfő – péntek 10.00-18.00h** |